ΑΡΧΑΙΑ ΕΛΛΗΝΙΚΗ ΓΛΩΣΣΑ Β΄ ΓΥΜΝΑΣΙΟΥ - Ενότητα 5Β1

**Λ Ε Ξ Ι Λ Ο Γ Ι Κ Α**

● **Α ρ χ α ί α / Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***ἀγὼν* (-*ώνας*)** | ● **(α)** ηεπίπονη προσπάθεια για την επίτευξη ενός σκοπού. | ● *Για την επιτυχία στις εξετάσεις απαιτείται* ***αγώνας****.* |
| ● **(β)** κάθε συστηματική, οργανωμένη και συλλογική κινητοποίηση για την επίτευξη στόχου. | ● *Οι εργαζόμενοι άρχισαν απεργιακό* ***αγώνα****.* |
| ● **(γ)** ένοπλη αναμέτρηση μεταξύ αντίπαλων στρατιωτικών δυνάμεων, μάχη (=σύγκρουση, σύρραξη). | ● *Ο ελληνικός αντιστασιακός* ***αγώνας*** *στην Κατοχή στοίχισε τη ζωή πολλών πατριωτών.* |
| ● **(δ)** *Αγώνας*:η ελληνική επανάσταση του 1821. | ● *Δυστυχώς, η διχόνοια δεν έλειψε στα χρόνια του* ***Αγώνα****.* |
| ● **(ε)** το αγώνισμα ή άλλος αθλητικός αγώνας και ιδίως η πραγματοποίησή του.  | ● *Στους περυσινούς πανελλήνιους κολυμβητικούς* ***αγώνες*** *σημειώθηκαν σπουδαίες επιδόσεις.* |
| ● **(στ)** διαγωνισμός, συναγωνισμός. | ● *Το Υπουργείο Πολιτισμού και Αθλητισμού οργανώνει κάθε χρόνο θεατρικούς* ***αγώνες****.* |
| ● **(ζ)** *δικαστικός αγώνας*:δίκη. | ● *Μετά από πολύμηνο δικαστικό* ***αγώνα*** *κέρδισε την υπόθεση.* |
| ***ἀγωγὸς*** | ● **(α)** ο σωλήνας μέσω του οποίου διοχετεύεται κάτι, προκειμένου να μεταφερθεί από ένα μέρος ή σημείο σε άλλο. | ● *Έσπασε ο* ***αγωγός*** *της ύδρευσης και πλημμύρισε ο δρόμος.* |
| ● **(β)** [φυσ.] υλικό που επιτρέπει τη διάδοση μέσω αυτού ενέργειας (ηλεκτρικής, θερμικής κ.λπ.), ώστε αυτή να μεταφέρεται από ένα σημείο του σε άλλο. | ● *Τα μέταλλα είναι καλοί* ***αγωγοί*** *της θερμότητας.* |
| ***ἀγώγιμος*** | ● **(α)** [φυσ.] αυτός που έχει την ιδιότητα να λειτουργεί ως αγωγός, μεταβιβάζοντας τη θερμότητα ή τον ηλεκτρισμό.  | ● *Ο βακελίτης δεν είναι* ***αγώγιμο*** *υλικό και χρησιμοποιείται ως μονωτικό κατά της θερμότητας και του ηλεκτρισμού.* |
| ● **(β)** [νομ.] αυτός του οποίου η ικανοποίηση μπορεί να επιδιωχθεί δικαστικά με αγωγή. | ● *Ο δικηγόρος με πληροφόρησε ότι η αξίωσή μου για αποζημίωση είναι* ***αγώγιμη****.* |
| ***ἀγωγὴ*** | ● **(α)**η ανατροφή ή το σύστημα εκπαίδευσης (=διαπαιδαγώγηση, καθοδήγηση). | ● *Έχει λάβει αυστηρή* ***αγωγή*** *από την οικογένειά του.*  |
| ● **(β)** [ιατρ.] σύστημα ή μέθοδος που εφαρμόζεται για τη θεραπεία ορισμένης ασθένειας. | ● *Ο γιατρός καθόρισε για τον ασθενή ειδική φαρμακευτική* ***αγωγή****.* |
| ● **(γ)** [νομ.] προσφυγή σε πολιτικό δικαστήριο με στόχο τη διεκδίκηση ορισμένου δικαιώματος. | ● *Άσκησα εναντίον του* ***αγωγή*** *διεκδικώντας αποζημίωση.* |
| ***ἀγωνίζομαι*** | ● **(α)**καταβάλλω έντονη και επίμονη προσπάθεια για την επίτευξη ενός σκοπού (=παλεύω, μοχθώ, πασχίζω). | ● *Για να συντηρεί την οικογένειά του,* ***αγωνίζεται*** *ολημερίς.* |
| ● **(β)**διεξάγω πόλεμο, μάχομαι (=πολεμώ). | ● *Στην Επανάσταση του 1821 οι Έλληνες* ***αγωνίστηκαν*** *για την ελευθερία τους.* |
| ● **(γ)**συμμετέχω σε αγώνα (αθλητικό, μουσικό κ.λπ.), διαγωνίζομαι. | ● *Η ομάδα μας* ***αγωνίζεται*** *σήμερα εκτός έδρας.* |
| ***ἀγωνία*** | ● **(α)**ψυχική κατάσταση που χαρακτηρίζεται από ταραχή, ανησυχία, αβεβαιότητα ή ανασφάλεια λόγω κινδύνου ή δυσκολίας και εκδηλώνεται και με ψυχοσωματικά συμπτώματα. | ● *Πέρασαν μεγάλη* ***αγωνία*** *με τον τραυματισμό του γιου τους.* |
| ● **(β)**εκδήλωση απόγνωσης μπροστά σε κίνδυνο. | ● *Η ταινία αυτή αποτελεί μια κραυγή* ***αγωνίας*** *για το μέλλον του πλανήτη μας.* |
| ***ἀγώνισμα*** | ● **(α)** άθλημα, αθλητικός αγώνας. | ● *Πήρε χρυσό μετάλλιο στο* ***αγώνισμα*** *της δισκοβολίας.* |
| ● **(β)** [μτφ.] οτιδήποτε κατακτάται με επίπονη προσπάθεια.  | ● *Η φιλοσοφία είναι δύσκολο* ***αγώνισμα****.* |
| ***ἀγέλη*** | ● **(α)** πλήθος ζώων του ίδιου είδους, που ζουν και μετακινούνται μαζί (=κοπάδι). | ● *Μια* ***αγέλη*** *λύκων επιτέθηκε στο κοπάδι.* |
| ● **(β)** [μτφ. (μειωτικά)] κάθε ανοργάνωτο, άβουλο και ισοπεδωτικά απρόσωπο πλήθος ανθρώπων.  | ● *Οι πάσης φύσεως οπαδοί συχνά παρασύρονται και ενεργούν σαν* ***αγέλη****.* |
| ***ἀγελὰς* (-*άδα*)** | ● μεγαλόσωμο θηλυκό μηρυκαστικό, που εκτρέφεται για την παραγωγή γάλακτος· το θηλυκό βόδι. | ● *Στο λιβάδι έβοσκαν* ***αγελάδες****.* |
| ***ἀγελαῖος*** | ● **(α)** [για ζώο] αυτός που ανήκει ή που αναφέρεται στην αγέλη. | ● *Τα ζώα έχουν* ***αγελαίο*** *ένστικτο.* |
| ● **(β)** [μτφ.] αυτός που έχει τον χαρακτήρα της αγέλης, του όχλου. | ● *Ένα* ***αγελαίο*** *πλήθος εισέβαλε στον χώρο και προκάλεσε απερίγραπτες καταστροφές.* |
| ***ἄγημα*** | ● μικρή και επίλεκτη μονάδα ειδικής υπηρεσίας ή αποστολής, ιδίως στρατιωτικής. | ● *Στο αεροδρόμιο ο Πρόεδρος της Δημοκρατίας επιθεώρησε το τιμητικό* ***άγημα****.* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***ἀνταγωνιστὴς*** | ● αυτός που ανταγωνίζεται κάποιον, δηλαδή που αγωνίζεται να τον ξεπεράσει και να αναδειχθεί καλύτερος· αντίπαλος. | ● *Προσπαθούμε να διατηρούμε σε λογικά επίπεδα τις τιμές των προϊόντων μας, γιατί αντιμετωπίζουμε ισχυρούς* ***ανταγωνιστές****.* |
| ***διάγω*** | ● [λόγ.] περνώ τη ζωή μου ή τον καιρό μου υπό ορισμένες συνθήκες, με συγκεκριμένο τρόπο διαβίωσης (=διαβιώ). | ● *«****Διάγω*** *βίον τρυφηλόν»* (=άνετο, φιλήδονο). |
| ***εἰσάγω*** | ● **(α)** βάζω, τοποθετώ μέσα. | ● *Σε λίγο ο ασθενής* ***εισάγεται*** *στο χειρουργείο.* |
| ● **(β)** [για προϊόντα, εμπορεύματα] φέρνω από ξένη χώρα. | ● *Η χώρα μας* ***εισάγει*** *φυσικό αέριο από τη Ρωσία και την Αλγερία.* |
| ● **(γ)** [μτφ.] οδηγώ κάποιον στη σταδιακή κατάκτηση γνώσης ή τέχνης, του παρουσιάζω μεθοδικά σύνολο, σύστημα γνώσεων (= μυώ, μαθαίνω, διδάσκω). | ● *Μας* ***εισήγαγε*** *στα μυστικά της τέχνης του.* |
| ● **(δ)** φέρνω (προς συζήτηση, ψήφιση, επικύρωση) σε αρμόδιο συλλογικό όργανο. | ● *Το νομοσχέδιο* ***θα εισαχθεί*** *αύριο για συζήτηση στην ολομέλεια της Βουλής.* |
| ● **(ε)** εφαρμόζω κάτι πρώτος, συμβάλλω στη διάδοση, καθιερώνω. | ● *Την καλλιέργεια της πατάτας* ***εισήγαγε*** *στη χώρα μας ο Καποδίστριας.* |
| ● **(στ)** επιτυγχάνω σε εξετάσεις για την εισαγωγή μου σε εκ-παιδευτικό ίδρυμα· γίνομαι δεκτός. | ● *Ο αδελφός μου* ***εισήχθη*** *πρώτος στο Τμήμα Ιατρικής του Πανεπιστημίου Αθηνών.*  |
| ● **(ζ)** [γλωσσ.] συνδέω μια πρόταση με τις προηγούμενές της. | ● *Οι ειδικές προτάσεις* ***εισάγονται*** *με τους ειδικούς συνδέσμους*  |
| ● **(η)** [στο χρηματιστήριο] εντάσσω (μετοχές, τίτλους) στη διαδικασία της διαπραγμάτευσης. | ● *Η εταιρεία μας* ***είναι εισηγμένη*** *στο Χρηματιστήριο Αξιών Αθηνών.* |
| ***εἰσακτέος*** | ● αυτός που πρέπει (δηλ. που έχει το δικαίωμα ή τις προϋποθέσεις) να εισαχθεί κάπου· ‖ *εισακτέοι*:αυτοί που ετησίως εισάγονται με εξετάσεις ή με άλλο σύστημα στα ιδρύματα της Τριτοβάθμιας Εκπαίδευσης.  | ● *Ο αριθμός των* ***εισακτέων*** *στα Α.Ε.Ι. και στα Τ.Ε.Ι. καθορίζεται κάθε χρόνο με υπουργική απόφαση.* |
| ***ἐξάγω*** | ● **(α1)** [για εμπορεύματα] πουλώ στο εξωτερικό. | ● *H χώρα αυτή* ***εξάγει*** *κυρίως αγροτικά προϊόντα.* |
| ● **(α2)** [για άλλα αγαθά] μεταφέρω σε άλλη χώρα. | ● *Πρόκειται για έργα τέχνης που* ***έχουν εξαχθεί*** *παράνομα στο εξωτερικό.* |
| ● **(β)** [για συμπέρασμα, άποψη, θέση κ.λπ. (συνήθως στην παθητική φωνή)] καταλήγω.  | ● *Από τη μεταξύ μας συζήτηση μπορούν να* ***εξαχθούν*** *χρήσιμα συμπεράσματα.* |
| ● **(γ)** [μαθ.] καταλήγω σε αποτέλεσμα με συγκεκριμένους υπολογισμούς.  | ● *Να* ***εξαγάγετε*** *την τετραγωνική ρίζα του αριθμού 3.136.* |
| ***κατάγω*** | ● φέρω εις πέρας, επιτυγχάνω. | ● *Το κόμμα* ***κατήγαγε*** *περιφανή νίκη στις τελευταίες βουλευτικές εκλογές.* |
| ● *Ο πυγμάχος* ***κατήγαγε*** *αποφασιστικό κτύπημα επί του αντιπάλου του και τον έθεσε εκτός μάχης.* |
| ***ξεναγῶ*** | ● **(α)** δείχνω τα αξιοθέατα ενός τόπου σε ξένους επισκέπτες, κατατοπίζοντάς τους ταυτόχρονα για την ιστορία του, κάνω ξενάγηση.  | ● *Θα χαρώ να σας* ***ξεναγήσω*** *στα εκθέματα του νέου μουσείου.* |
| ● **(β)** [μτφ.] κατατοπίζω, βοηθώ κάποιον να μάθει άγνωστα γι’ αυτόν πράγματα. | ● *Οι σπάνιες αυτές ηχογραφήσεις* ***ξεναγούν*** *τον ακροατή στην παραδοσιακή μουσική αυτού του νησιού.*  |
| ***παράγω*** | ● **(α)** δημιουργώ προϊόν, κυρίως σε μεγάλες ποσότητες (=κατασκευάζω).  | ● *Η βιομηχανία αυτή* ***παράγει*** *εδώ και πολλά χρόνια πλαστικούς σωλήνες.* |
| ● **(β)** [για τη γη] βγάζω ως καρπό. | ● *Το μέρος αυτό* ***παράγει*** *κυρίως ελιές και εσπεριδοειδή.* |
| ● **(γ)** [ειδικότερα] κάνω κάτι να υπάρξει. | ● *Η τριβή* ***παράγει*** *θερμότητα.* |
| ● **(δ)** δημιουργώ, αποδίδω. | ● *Αυτός ο άνθρωπος δεν είναι καθόλου αποδοτικός στην εργασία του και το έργο που* ***παράγει*** *είναι μηδαμινό.* |
| ● **(ε)** [στην παθητική φωνή] δημιουργούμαι, προκύπτω. | ● *Αυτά τα κοινωνικά φαινόμενα* ***παράγονται*** *από την οικονομική κρίση.*  |
| ● **(στ)** [γλωσσ., στην παθητική φωνή] σχηματίζομαι (από άλλη λέξη). | ● *Το ουσιαστικό «λόγος»* ***παράγεται*** *από το ρήμα «λέγω».* |
| ***συνάγω*** | ● **(α)** οδηγούμαι σε διαπίστωση συνδυάζοντας δεδομένα (=συμπεραίνω). | ● *Από τα διαθέσιμα δεδομένα δεν μπορούμε να* ***συναγάγουμε*** *ασφαλή συμπεράσματα.* |
| ● **(β)** *συνάγεται* (απρόσωπο ρήμα): εξάγεται, βγαίνει ως συμπέρασμα από σύνολο στοιχείων (=προκύπτει, επάγεται).  | ● *Από τα παραπάνω* ***συνάγεται*** *ότι η διαθήκη είναι άκυρη.* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***σύναξις* (-*η*)** | ● **(α)** [λαϊκ. (παλαιότερα)] η συγκέντρωση ανθρώπων (=συνάθροιση). | ● *Είχαν* ***σύναξη*** *οι προεστοί στο αρχοντικό.* |
| ● **(β)** [εκκλ.] η λειτουργική συγκέντρωση πιστών σε εορτή ή στη μνήμη αγίου(=πανήγυρις). | ● *Η* ***Σύναξις*** *του Iωάννου του Προδρόμου εορτάζεται στις 7 Ιανουαρίου.* |
| ***κυνηγὸς*** | ● **(α)** αυτός που προσπαθεί να σκοτώσει ή να συλλάβει άγρια ζώα ή πουλιά στο φυσικό τους περιβάλλον (=θηρευτής). | ● *Είναι μανιώδης* ***κυνηγός*** *και ετοιμάζεται για νέα εξόρμηση.*  |
| ● **(β)** αυτός που επιζητεί ή επιδιώκει κάτι με επιμονή και πάθος, που προσπαθεί να το επιτύχει με κάθε τρόπο.  | ● *Είναι* ***κυνηγός*** *της τύχης, η οποία όμως δεν του έχει χαμογελάσει σχεδόν ποτέ.* |
| ● **(γ)** [αθλ.] στο ποδόσφαιρο ο επιθετικός παίκτης, του οποίου ο ρόλος είναι να δημιουργεί ευκαιρίες για επίτευξη τέρματος ή να σημειώνει ο ίδιος τέρμα υπέρ της ομάδας του. | ● *Η ομάδα πρέπει να ενισχυθεί με έναν αριστεροπόδαρο* ***κυνηγό****.* |
| ***μυσταγωγὸς*** | ● αυτός που εισάγει, που μυεί σε μυστήρια ή μυστηριακές τελετές θρησκείας, αίρεσης, μυστικής οργάνωσης κ.λπ. (=κατηχητής, μυητής)· ‖ [μτφ.] αυτός που πρωτοστατεί στη διδασκαλία και τη διάδοση επιστήμης ή τέχνης, ευγενούς ιδέας, υψηλού ιδανικού κ.λπ., που αφιερώνει τη ζωή και τη δράση του στον σκοπό αυτό. | ● *Για όσους είχαν την τύχη να μαθητεύσουν κοντά του, ο μεγάλος σκηνοθέτης Κάρολος Κουν (1908-1987) ήταν ένας* ***μυσταγωγός*** *της θεατρικής τέχνης.* |
| ***λοχαγὸς*** | ● βαθμός κατώτερου αξιωματικού του Στρατού Ξηράς, ανώτερος από τον υπολοχαγό και κατώτερος από τον ταγματάρχη· ‖ αξιωματικός του Στρατού Ξηράς, που διοικεί λόχο, ίλη ή πυροβολαρχία. | ● *Ο στρατιώτης παρουσιάστηκε στον* ***λοχαγό*** *του και ζήτησε διήμερη κανονική άδεια.* |
| ***ξεναγὸς*** | ● ο επαγγελματίας που παρουσιάζει και σχολιάζει σε ξένους τα αξιοθέατα ενός τόπου. | ● *Οι τουρίστες παρακολουθούσαν την* ***ξεναγό****, θαυμάζοντας συγχρόνως τον Παρθενώνα.* |
| ***ὁδηγὸς*** | ● **(α)** αυτός που οδηγεί όχημα. | ● *Είναι έμπειρος* ***οδηγός*** *και με έναν επιδέξιο ελιγμό απέφυγε το τροχαίο ατύχημα.* |
| ● **(β)** αυτός που προπορεύεται, δείχνοντας τον δρόμο στους άλλους. | ● *Για να φτάσετε στην κορυφή του βουνού, χρειάζεστε* ***οδηγό****.* |
| ● **(γ)** αυτός που δείχνει σε άλλους πώς πρέπει να ενεργήσουν. | ● *Αυτοί υπήρξαν οι* ***οδηγοί*** *στον αγώνα μας.* |
| ● **(δ)** [γενικότερα] οτιδήποτε μπορεί να καθοδηγήσει, να κατευθύνει.  | ● *Για τον άνθρωπο η γνώση είναι απαραίτητος* ***οδηγός****.* |
| ● **(ε)** βιβλίο ή γενικά έντυπο που περιέχει οδηγίες ή πληροφορίες πρακτικού χαρακτήρα. | ● *Αγόρασα έναν τουριστικό* ***οδηγό*** *της Ρώμης.* |
| ● **(στ)** μεταλλική, ξύλινη ή πλαστική επιμήκης κατασκευή, συχνά με εσωτερική αύλακα, η οποία κατασκευή επιτρέπει να σύρεται κατά μήκος μιας πόρτας ένα παράθυρο, μια κουρτίνα κ.ά. | ● *Αυτό το συρόμενο παράθυρο δεν κλείνει, γιατί σκαλώνει σε ένα σημείο του* ***οδηγού****.* |
| ● **(ζ)** [πληροφ.] συσκευή ενσωματωμένη στον ηλεκτρονικό υπολογιστή, η οποία εκτελεί ανάγνωση και εγγραφή σε οπτικούς δίσκους, μαγνητικές ταινίες κ.λπ.  | ● *Σχεδόν όλοι οι προσωπικοί ηλεκτρονικοί υπολογιστές διαθέτουν και* ***οδηγό*** *ψηφιακού δίσκου.* |
| ***παιδαγωγὸς*** | ● **(α)** αυτός που αναλαμβάνει υπεύθυνα τη διαπαιδαγώγηση παιδιού ή παιδιών. | ● *Στην αρχαία Ρώμη οι* ***παιδαγωγοί*** *ήταν συχνά Έλληνες αιχμάλωτοι, που ασκούσαν και χρέη ελληνοδιδασκάλου.* |
| ● **(β)** αυτός που με την προσφορά του ασκεί σημαντική επίδραση στο σύνολο, διαμορφώνοντας αντιλήψεις, εμπνέοντας τους άλλους και αποτελώντας γι’ αυτούς πρότυπο. | ● *Ο Όμηρος υπήρξε* ***παιδαγωγός*** *όλων των αρχαίων Ελλήνων.* |
| ● **(γ)** επιστήμονας ειδικευμένος στην παιδαγωγική, δηλαδή στην επιστήμη που αναφέρεται στην αγωγή των παιδιών και μελετά τους τρόπους και τα εκπαιδευτικά συστήματα με τα οποία αυτή επιτυγχάνεται. | ● *Το φετινό συνέδριο των Ελλήνων* ***παιδαγωγών*** *θα διεξαχθεί στη Ρόδο.*  |
| ***ὑδραγωγὸς*** | ● [αρχαιολ.] στην ελληνική αρχαιότητα, ο αγωγός που μετέφερε νερό. | ● *Κατά τις ανασκαφές εντοπίστηκαν τμήματα* ***υδραγωγών*** *του 5ου αι. π.Χ.* |
| ***ὑδραγωγεῖον* (-*ο*)** | ● η δεξαμενή όπου συγκεντρώνεται νερό και διοχετεύεται με αγωγούς σε δίκτυα ύδρευσης. | ● *Τα* ***υδραγωγεία*** *βρίσκονται σε υψηλά σημεία των πόλεων.*  |

● **Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ** | **παραδειγματα** |
| ***αγωγιμότητα*** | ● [φυσ.] η ιδιότητα υλικού σώματος να επιτρέπει τη διέλευση μέσω αυτού ορισμένης ενέργειας. | ● *Η* ***αγωγιμότητα*** *των υδατικών διαλυμάτων είναι μικρή.*  |
| ***αγωγιάτης*** | ● επαγγελματίας που μεταφέρει πρόσωπα ή πράγματα, κυρίως με ζώα ή άμαξα. | ● *Ο προπάππος μου ήταν* ***αγωγιάτης*** *στην Κύθνο και έκανε μεταφορές με μουλάρια.* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **ΣΗΜΑΣΙΕΣ** | **ΠΑΡΑΔΕΙΓΜΑΤΑ** |
| ***αγώ(γ)ι*** | ● η διαδρομή που κάνει κάποιος (συνήθως επαγγελματίας) με φορτηγό ζώο ή αμάξι, για να μεταφέρει κάποιον ή κάτι με αμοιβή, καθώς και το σχετικό φορτίο· ‖ *το αγώ(γ)ι ξυπνάει τον αγωγιάτη* (παροιμιακή φράση):η δουλειά, οι υποχρεώσεις και η ανάγκη να αντεπεξέλθεις σε αυτές, σε κάνουν να δουλέψεις, να ενεργοποιηθείς. | ● **(α)** *Για να μεταφερθούν όλα τα πράγματα, χρειάστηκαν τρία* ***αγώγια****.* |
| ● **(β)** *Όταν σταμάτησε να τον συντηρεί ο πατέρας του, αναγκάστηκε να δουλέψει· πράγματι λοιπόν, «το* ***αγώ(γ)ι*** *ξυπνάει τον αγωγιάτη».* |
| ***συναξάρι*** | ●[εκκλ.] διήγηση που αναφέρεται στον βίο και στο μαρτύριο αγίου ή μάρτυρα του χριστιανισμού ή και σε άλλα θέματα σχετικά με την εκκλησιαστική ζωή. | ● *Διαβάστηκαν στους πιστούς περικοπές από το* ***συναξάρι*** *του νεομάρτυρος Νικολάου.* |
| ***φορτηγό*** | ● μεταφορικό μέσο (όχημα ή πλοίο), που μεταφέρει διάφορα φορτία. | ● *Λόγω απεργίας έχουν ακινητοποιηθεί σε ό-λη τη χώρα τα* ***φορτηγά****.* |
| ***επιβατηγός*** | ●αυτός που μετακινεί επιβάτες· ‖ *επιβατηγό*: πλοίο που μεταφέρει επιβάτες, κατ’ αντιδιαστολή προς το εμπορικό. | ● *Τα πλοία που συνδέουν τον Πειραιά με την Κρήτη είναι κυρίως μεγάλα* ***επιβατηγά******- οχηματαγωγά (Ε/Γ - Ο/Γ)****.* |
| ***οχηματαγωγό*** | ●το πλοίο που μεταφέρει οχήματα (επιβατηγά και φορτηγά). |
| ***πλοηγός*** | ●αυτός που οδηγεί ένα πλοίο κατά τη διέλευσή του από επικίνδυνα σημεία (περάσματα, διώρυγες) ή κατά την είσοδο ή έξοδό του από λιμάνι. | ● *Για την ασφαλή έξοδο του πλοίου από το πολυσύχναστο λιμάνι, βρισκόταν στο πηδάλιο* ***πλοηγός****.* |
| ***παρθεναγωγείο***  | ●[παλαιότερα] σχολείο, ιδίως της Μέσης Εκπαίδευσης, όπου φοιτούσαν μόνο κορίτσια. | ● *Ο μεγάλος παιδαγωγός Αλέξανδρος Δελμούζος (1880-1956) επιτέλεσε σπουδαίο έργο στο* ***Παρθεναγωγείο*** *του Βόλου.* |
| ***νηπιαγωγός*** | ● παιδαγωγός που έχει ειδικευθεί στην εκπαίδευση των νηπίων. | ● *Η* ***νηπιαγωγός*** *αντιμετώπιζε τις ιδιαιτερότητες των παιδιών με γνώση και ευαισθησία.* |